12.5.2023
MT
Il-Ġurnal Uffiċjali tal-Unjoni Ewropea
L 127/83
(153) Barra minn hekk, Hailide biegħ ukoll il-prodott ikkonċernat fl-Unjoni permezz ta’ kumpanija relatata addizzjonali fl-Unjoni li taġixxi bħala importatur.
Għal dan il-bejgħ, il-prezz tal-esportazzjoni ġie stabbilit abbażi tal-prezz li bih il-prodott importat reġa’ nbiegħ għall-ewwel darba lil klijenti indipendenti fl-Unjoni f’konformità mal-Artikolu 2(9) tar-Regolament bażiku.
L-aġġustamenti magħmulin kienu relatati mal-kostijiet kollha mġarrbin bejn l-importazzjoni u l-bejgħ mill-ġdid, inklużi l-ispejjeż SG&A tal-importatur relatat li jinsab fl-Unjoni, u profitt raġonevoli (stabbilit għal 6,89 % fl-investigazzjoni reċenti dwar l-alkoħol poliviniliku (polyvinyl alcohols, “PVA”) (89) għal prodott kimiku ieħor u użat f’din l-investigazzjoni minħabba s-similarità tal-industrija u n-nuqqas ta’ kooperazzjoni minn importaturi mhux relatati), sabiex jiġi stabbilit prezz tal-esportazzjoni affidabbli fil-livell talfruntiera tal-Unjoni.
(154) B’reazzjoni għad-divulgazzjoni finali, Hailide ddikjara li l-applikazzjoni tal-livell ta’ profitt nozzjonali ta’ 6,89 % minn investigazzjoni reċenti dwar il-PVA hija mingħajr bażi u esaġerata.
Hailide sostna li l-PVA u l-HTYP ma għandhomx karatteristiċi kimiċi jew fiżiċi simili, għandhom użu aħħari u utenti aħħarija differenti u s-swieq għażżewġ prodotti huma distinti.
Għalhekk, skont Hailide, il-profitt fis-settur tal-PVA bl-ebda mod ma jirrappreżenta dak li kumpanija tista’ tikseb fil-kummerċ tal-HTYP.
Barra minn hekk, Hailide argumenta li jekk il-livell ta’ profitt li l-produtturi tal-HTYP tal-Unjoni jistgħu jiksbu fil-kundizzjonijiet normali tas-suq mingħajr importazzjonijiet oġġett ta’ dumping ikun inqas minn 6 %, ikun stramb li l-operaturi tas-suq ta’ dan il-prodott jistgħu jiksbu profitt ogħla fl-istess suq.
(155) Barra minn hekk, is-CIRFS qieset ukoll li l-profitt nozzjonali użat mhuwiex parametru referenzjarju xieraq għall-każ tal-HTYP, bl-argument li jmur kontra l-pożizzjoni ta’ Hailide li tali marġni ta’ profitt fil-biċċa l-kbira jissottovaluta l-profitt tal-importaturi fis-settur tal-HTYP.
Minflok, is-CIRFS issuġġeriet li hemm każ aktar reċenti li jinvolvi fibri magħmula mill-bniedem, li jirrappreżenta aħjar il-marġni ta’ profitt ta’ importaturi mhux relatati, jiġifieri l-każ talkejbils fibrottiċi (optical fibre cables, “OFC”) (90) li kien bejn 15 u 25 %.
Barra minn hekk, is-CIRFS sostniet li jenħtieġ li l-Kummissjoni ma tinkoraġġix in-nuqqas ta’ kooperazzjoni minn importaturi mhux relatati billi tissottovaluta l-marġni ta’ profitt.
Minflok, skont is-CIRFS, jenħtieġ li l-Kummissjoni tadotta approċċ proattiv billi taċċessa r-rapporti finanzjarji tal-importaturi magħrufa u tibbaża fuq dawn ir-rapporti bħala l-aħjar fatti disponibbli.
(156) L-ewwel nett, kif iddikjarat fil-premessa (153), fin-nuqqas ta’ kooperazzjoni minn importaturi mhux relatati f’dan il-każ, il-Kummissjoni rrikorriet għall-użu ta’ profitt nozzjonali minn investigazzjoni reċenti fl-industrija kimika, u stabbiliet li tali profitt kien ikkunsidrat raġonevoli.
It-tieni, it-tqabbil ta’ Hailide tal-profitt ta’ operatur tas-suq ma’ profitt li l-produtturi tal-Unjoni jistgħu jiksbu huwa infondat minħabba d-differenzi fundamentali fl-attivitajiet ta’ kumpanija tal-manifattura meta mqabbla ma’ kumpanija kummerċjali.
(157) Minbarra x-xebh bejn il-PVA u l-HTYP, filwaqt li mhuwiex ikkontestat li l-PVA u l-HTYP għandhom karatteristiċi kimiċi u fiżiċi, użi, utenti u swieq differenti, huwa fatt stabbilit li ż-żewġ prodotti huma parti minn industrija kimika.
Barra minn hekk, Hailide naqas milli jissostanzja għaliex il-profitt nominali użat ma jkunx rappreżentattiv ta’ profitt miksub minn operatur tas-suq tal-HTYP.
Għalhekk, il-Kummissjoni kkonkludiet li l-profitt fis-settur talPVA huwa rappreżentattiv ta’ dak li kumpanija tista’ tikseb fil-kummerċ tal-HTYP.
Min-naħa l-oħra, il-kejbils fibrottiċi kif ukoll il-materja prima ewlenija użata fil-produzzjoni tagħhom (fibra ottika) jintużaw fl-industriji tattelekomunikazzjoni anke mingħajr rabta remota mal-industrija tal-kimika.
Għalhekk, ma jkunx xieraq li jiġu applikati f’dan il-każ il-marġni ta’ profitt tal-investigazzjoni tal-HTYP għall-importaturi mhux relatati użati fil-każ tal-OFC.
(158) Barra minn hekk, għall-kuntrarju ta’ dak li ssuġġeriet is-CIRFS, il-Kummissjoni rrikorriet biss għall-użu ta’ profitt nozzjonali mill-każ tal-PVA wara li ħeġġet lill-importaturi mhux relatati biex jippreżentaw ruħhom u jikkooperaw fl-investigazzjoni (kemm jekk billi speċifikament stiednet lill-importaturi magħrufa biex jieħdu sehem f’eżerċizzju ta’ kampjunar jew billi ppubblikat fuq is-sit web kwestjonarju ddedikat maħsub għall-importaturi mhux relatati li jixtiequ jikkooperaw) u wara n-nuqqas ta’ kwalunkwe kooperazzjoni bħal din.
Għalhekk, il-Kummissjoni ma setgħetx possibbilment tinkoraġġixxi n-nuqqas ta’ kooperazzjoni minn importaturi mhux relatati billi tissottovaluta l-marġni ta’ profitt użat fl-aħħar mill-aħħar.
(89) Il-premessa (352) tar-Regolament ta’ Implimentazzjoni tal-Kummissjoni (UE) 2020/1336, tal-25 ta’ Settembru 2020 li jimponi dazji anti-dumping definittivi fuq l-importazzjonijiet ta’ ċerti alkoħols tal-polivinil li joriġinaw mir-Repubblika tal-Poplu taċ-Ċina (ĠU L 315, 29.9.2020, p. 1).
(90) Ir-Regolament ta’ Implimentazzjoni tal-Kummissjoni (UE) 2021/2011 tas-17 ta’ Novembru 2021 li jimponi dazju anti-dumping definittiv fuq l-importazzjonijiet tal-kejbils fibrottiċi li joriġinaw mir-Repubblika tal-Poplu taċ-Ċina, ĠU L 410, 18 ta’ Novembru 2021, p. 51, il-premessa 367).